cyanic-selkie/wikianc huggingface dataset:
Raymond Domenech
Ranskan MM-katastofi 2010
Ranskan viimeisessä alkulohko-ottelussa, Etelä-Afrikkaa vastaan, sillä oli voitolla mahdollisuus päästä vielä lohkostaan jatkoon. Domenech uudisti kokoonpanoa kovalla kädellä, ja muun muassa Patrice Evra ja Thierry Henry penkitettiin, kun taas mm. Djibril Cisse´ pelasi ottelussa ensimmäiset MM-minuuttinsa. Lopulta Domenechin aikakausi maajoukkueen peräsimessä päättyi nöyryyttävään 1–2 tappioon kisaisäntä Etelä-Afrikalle. Ranskan ainoa laiha lohtu ottelusta oli sen ainoa lopputurnausmaali, jonka viimeisteli Florent Malouda. Ottelun jälkeen vihainen, surullinen ja pettynyt Domenech ei edes kätellyt vastustajan päävalmentaja Carlos Alberto Parreiraa, vaan kieltäytyi sormi pystyssä kättelemästä kollegaansa. Kisojen jälkeen Domenech sai odotetusti potkut Ranskan päävalmentajan virastaan.
MM-fiaskon 2010 jälkipyykki
Ranskan jalkapalloliitto FFF langetti Ranskan joukkueen pahimmille riitapukareille, jotka Domenech oli nimennyt listassaan, pelikieltoja. Jeremy Toulalalan ja Patrice Evra saivat yhden ottelun pelikiellot, kun taas Franck Ribery ja Nicolas Anelka saivat pitemmät pelikiellot. Myös William Gallas sai kritiikkiä MM-kisojen jälkeisestä lausunnostaan, jossa hän ilmoitti että hänen olisi kuulunut olla Ranskan MM-joukkueen kapteeni, Patrice Evran sijaan.
Marraskuussa 2010 Domenech ilmoitti asianajajansa välityksellä vaativansa 2,9 miljoonan euron korvauksia Ranskan jalkapalloliitolta MM-kisojen jälkeisistä potkuistaan.
Domenech kirjoitti vuosistaan Ranskan päävalmentajana kirjan, "Täysin yksin", jossa hän kertoo erityisesti MM-kisoista 2010. Domenech sanoi että häntä oli varoitettu Riberystä, mutta Domenech kuitenkin uskoi juttujen olevan liioittelua, hänen mukaansa näin ei kuitenkaan ollut. Domenech haukkui Riberyn, Anelkan ja Henryn kirjassaan idiooteiksi, jotka uskovat että koko maailma pyörii heidän ympärillään. Muun joukkueen Domenech risti imbesilleiksi. Domenech ilmaisi kirjassaan tyytymättömyytensä myös omaan toimintaansa, sanoen että oli typerä antaessaan joukkueen avaimet Riberylle ja Anelkalle.
Maajoukkueen jälkeen
Myrskyisten Ranskan maajoukkuevuosien jälkeen Domenechin valmennusura on ollut katkolla. Hän on ollut ehdolla muun muassa Norsunluurannikon, Standard Liègen , Haitin ja FC Sochaux'n valmentajaksi. Itse hän on kertonut olevansa kiinnostunut palaamaan vielä Olympique Lyonin päävalmentajaksi.
Huhtikuussa 2016 hän palasi valmennustehtäviin epävirallisen Bretagnen maajoukkueen valmentajana.
Lokakuussa 2016 Domenech valittiin Ranskan valmentajayhdistyksen, UNECATEF:n puheenjohtajaksi.
Joulukuussa 2020 Domenech palasi yli 10 vuoden tauon jälkeen ammattilaisvalmentajaksi, kun Ligue 1:n putoamiskamppailuun vajonnut FC Nantes teki hänen kanssaan kauden loppuun ulottuvan sopimuksen. Domenechin nimitystä pidettiin yllättävänä. Entiset Nantes-pelaajat Mickaël Landreau ja Nicolas Savinaud pitivät nimitystä "irrationaalisena" ja surrealistisena. Domenechin pesti Nantes'ssa kesti lopulta noin kuusi viikkoa. Hän valmensi joukkuetta seitsemässä ottelussa, joista seura saavutti neljä tasapeliä ja kärsi kolme tappiota. Domenech sai potkut helmikuussa 2021.
Yksityiselämästä
Domenechin harrastuksiin kuuluvat muun muassa näytteleminen ja astrologia. Hänellä on kaksi lasta, tytär Victoire (s.2004) ja poika Merlin (s.2007) ranskalaistoimittaja Estelle Denis'n (s.1976) kanssa. Ranskan pudottua EM-kisoista 2008 jo alkulohkovaiheessa Domenech ilmoitti haluavansa viedä nuoren avopuolisonsa vihille. Denis on kuitenkin kieltäynyt Domenechin kosinnasta.
Jepua
thumb|right|Jepuan kirkko Jepua on Pohjanmaalla sijainnut entinen Suomen kunta. Jepuan kunta liitettiin 1975 Uuteenkaarlepyyhyn. Jepualla on vuonna 1861 valmistunut Jepuan puukirkko. Kunta oli kaksikielinen: asukkaista 84,5 % oli ruotsinkielisiä ja 15,4 % suomenkielisiä vuonna 1970. Syy suomenkielisten suurehkoon osuuteen löytyi silloisista kuntarajoista Alahärmän kanssa: ne eivät noudattaneet asutuksen kielirajoja, vaan osa suomenkielisestä asutuksesta jäi Jepuan puolelle. Myöhemmin kuntarajat on oikaistu noudattamaan kieliolosuhteita.
Jepuan naapurikunnat olivat ennen kunnan lakkauttamista Alahärmä, Kortesjärvi, Munsala, Purmo ja Uudenkaarlepyyn maalaiskunta. Jepuan rautatieasema on Suomen rautateiden liikennepaikka.
Maantiede
Jepua sijaitsee Lapuanjoen alajuoksun varrella. Maasto on tasaista ja korkeimmat mäet ulottuvat vain noin 25 metriä merenpinnan yläpuolelle. Parin kilometrin päässä Alahärmän (nykyisin osa Kauhavaa) joki jakautuu kahteen haaraan, joista pohjoisempi on nimeltään Jungarå, eteläisempi Finskaså. Niiden väliin jää noin kuusi kilometriä pitkä kapea saari, Holm. Jokilaaksossa vallitsevina maalajeina ovat hiekka ja hiesu. Laaksosta kauempana on moreenimaita, jotka ovat suureksi osaksi soistuneet.
Historia
Jepua oli suurimman osan esihistoriallisesta ajasta veden peitossa, ja varhaisimmat jäänteet asutuksesta ovat peräisin rautakaudelta. Ensimmäiset pysyvät asukkaat tulivat alueelle 1100-luvulla Satakunnasta, mutta Ruotsin silloisen asutuspolitiikan vuoksi Pohjanlahden länsipuolelta saapui runsaasti uusia asukkaita 1300-luvulla, jolloin harvalukuinen suomalaisväestö siirtyi kauemmaksi sisämaahan.
Jepua kuului 1500-luvuna alusta lähtien kyläkuntana Pietarsaaren pitäjään, ja kun Uudenkaarlepyyn kirkkoherrakunta vuonna 1607 perustettiin, Jepua tuli sen alaiseksi. Vuonna 1859 Jepuasta tuli rukoushuonekunta ja vuonna 1867 kappeliseurakunta, ja vuonna 1906 Jepua itsenäistyi omaksi seurakunnakseen.
Suomen sodan aikana Jepua joutui sotanäyttämöksi. Sotamarsalkka Wilhelm Mauritz Klingsporin johtamat joukot valtasivat Uudenkaarlepyyn juhannuksen alla 1808, ja seuraavina päivinä ne ottivat haltuunsa myös Jepuan. Klingspor piti päämajaansa Jepualla heinäkuun lopulle saakka, jolloin venäläiset joukot työnsivät ruotsalaiset pohjoiseen ja Jepua jäi pysyvästi venäläisten haltuun. 1800- ja 1900-lukujen vaihteessa Jepualta suuntautui voimakas muuttoliike Amerikkaan, ja vuosien 1900 ja 1920 välillä Jepuan väkiluku laski liki 500 hengellä. 1960-luvulla poismuutto voimistui jälleen, ja pääkohteena oli nyt Ruotsi.
Jepua oli perinteisesti vahva maatalouspitäjä, mutta 1960-luvulla tärkeäksi uudeksi elinkeinoksi tuli turkistarhaus.
Liikenne
Jepuan kautta kulkevat valtatiet 8 ja 19, jotka risteävät Ytterjeppossa, sekä Suomen pääratoihin kuuluva Seinäjoki–Oulu-rata.
Kylät
Alajepua (Ytterjeppo), Jepua (Jeppo), Jungar, Kepoo (Keppo), Lassila, Ylijepua (Överjeppo)
Väestö
Seuraavassa kuvaajassa on esitetty Jepuan väestönkehitys kymmenen vuoden välein vuosina 1880–1970.
Alexander Ytterell
Juniorivuodet ja Elitserien-debyytti
Ytterell on Boro/Vetlanda HC:n kasvatti. Hän siirtyi juniorina sittemmin Nässjö HC:hen. Ytterell oli kaudella 2007–2008 pelipaikastaan huolimatta seuran J20-junioreiden paras maalintekijä seitsemällä osumallaan yhdessä Christoffer Norsin kanssa. Kaudella 2008–2009 hän debytoi Nässjön miesten joukkueessa Ruotsin neljänneksi korkeimmalla sarjatasolla maan II-divisioonassa. Ytterell oli joukkueen tehokkain puolustaja tehoilla 5+10=15. Kaudeksi 2009–2010 hän siirtyi Luleå HF:n J20-joukkueeseen. Ytterell voitti kauden päätteeksi J20 SuperElitin pronssia. Hän pelasi kauden aikana myös kaksi ottelua lainalla Ruotsin kolmanneksi korkeimmalla sarjatasolla maan I-divisioonan Kalix UHC:ssä.
Kaudeksi 2010–2011 Ytterell siirtyi Södertälje SK:n J20-joukkueeseen. Hän voitti koko J20 SuperElitin puolustajien piste- ja maalipörssin tehoilla 15+18=33, joilla Ytterell oli myös pelipaikastaan huolimatta joukkueensa paras pistemies. Ytterell debytoi kauden aikana myös Södertäljen Elitserien-joukkueessa, jossa hän pelasi kaksi runkosarjaottelua. Ytterell teki Elitserien-debyyttinsä 16. lokakuuta 2010 vieraissa Skellefteå AIK:ta vastaan. Hän sai ottelussa jääaikaa 12.20 minuuttia. Södertälje putosi kauden päätteeksi HockeyAllsvenskaniin. Huhtikuussa 2011 Ytterell teki joukkueen kanssa vuoden mittaisen ammattilaissopimuksen. Hänen ensimmäinen täysi miesten peleissä viettämänsä kausi 2011–2012 toi Ytterellille 35 runkosarjaottelussa tehot 3+4=7.
Vuodet Tanskassa
Ytterell siirtyi kaudeksi 2012–2013 vuoden mittaisella sopimuksella Tanskan AL-Bank Ligaenin Frederikshavn White Hawksiin. Hän jakoi tehoilla 4+17=21 liigan puolustajien pistepörssin kahdeksannen sijan Aalborg Piratesin Shane Simsin ja Odense Bulldogsin Zach Tarkirin kanssa. Ytterell voitti koko pudotuspelien puolustajien piste- ja syöttöpörssin tehoilla 2+12=14, joilla hän oli Frederikshavnin paras syöttäjä ja toiseksi paras pistemies Tobias Kisumin jälkeen. Ytterell voitti kauden päätteeksi AL-Bank Ligaenin hopeaa. Huhtikuussa 2013 hän teki joukkueensa kanssa vuoden mittaisen jatkosopimuksen.
Kaudella 2013–2014 Ytterell oli kuudella osumallaan Frederikshavn White Hawksin eniten maaleja tehnyt puolustaja, vaikka hän teki AL-Bank Ligaenin runkosarjassa kaikkiaan vain 11 tehopistettä. Pudotuspeleissä Ytterell teki kuitenkin 11 ottelussa tehot 5+14=19, joilla hän voitti pelipaikastaan huolimatta koko liigan pistepörssin sekä jakoi syöttöpörssin voiton Herning Blue Foxin Branislav Rehušin kanssa. Ytterell voitti kauden päätteeksi AL-Bank Ligaenin pronssia. Hänet valittiin liigan tähdistökentälliseen.
Paluu kotimaahan ja murtautuminen SHL-tasolle
Ytterell palasi kaudeksi 2014–2015 kotimaahansa ja siirtyi vuoden mittaisella sopimuksella Allsvenskan-joukkue BIK Karlskogan riveihin. Hän oli tehoilla 8+22=30 joukkueen tehokkain puolustaja. Ytterell jakoi sarjan puolustajien pistepörssin viidennen sijan kolmen muun pelaajan kanssa. Kaudeksi 2015–2016 hän siirtyi jatkamaan Allsvenskan-uraansa kaksivuotisella sopimuksella Leksands IF:ään. Ytterell oli tehoilla 13+16=29 joukkueen toiseksi paras maalintekijä ja neljänneksi paras pistemies. Hän jakoi koko sarjan puolustajien maalipörssin toisen sijan Tingsryds AIF:n Drew Parisin kanssa ja puolustajien pistepörssin neljännen sijan Mora IK:n Alexander Deilertin kanssa. Ytterell oli tehoilla 5+5=10 koko SHL:n (ent. Elitserien) nousukarsintasarjan tehokkain puolustaja. Leksandin kausi päättyi sarjanousuun.
Ytterellin ensimmäinen Ruotsin pääsarjakausi 2016–2017 toi hänelle 48 runkosarjaottelussa tehot 3+9=12. Kahdessa karsintasarjan ottelussa Ytterell jäi ilman tehopisteitä. Leksandin kausi päättyi putoamiseen takaisin Allsvenskaniin, mutta Ytterell siirtyi kaudeksi 2017–2018 kuitenkin jatkamaan SHL-uraansa kaksivuotisella sopimuksella HV71:een. Hän ehti pelata vain 11 runkosarja- ja kuusi Mestarien liigan ottelua, kunnes Ytterellin kausi todettiin rintalihasvamman vuoksi päättyneeksi lokakuussa 2017. Kaudella 2018–2019 hän teki SHL:n runkosarjassa kahdeksan tehopistettä.
Siirtyminen Suomeen
Kaudeksi 2019–2020 Ytterell siirtyi vuoden mittaisella sopimuksella SM-liigajoukkue Tapparaan. Hän oli kahdeksalla osumallaan joukkueen eniten maaleja tehnyt puolustaja Teemu Suhosen kanssa. Heinäkuussa 2020 Ytterell teki 1+1-vuotisen sopimuksen KooKoon kanssa. Kauden 2020–2021 edetessä hänen peliaikansa siellä kuitenkin väheni ja Ytterell pelasi lopulta 21 ottelua tehden vain kolme syöttöpistettä. Helmikuussa 2021 KooKoo vuokrasi hänet loppukaudeksi kotimaahansa Allsvenskan-joukkue MODO Hockeyn riveihin. Samalla KooKoo vahvisti, että seura ei käytä Ytterellin sopimuksessa ollutta optiota. MODO puolestaan tiedotti tehneensä samalla kaksi seuraavaa kautta kattavan sopimuksen hänen kanssaan.
Allsvenskan 2021–
Kaudeksi 2021–2022 Ytterell palasi kaksivuotisella sopimuksella edellisenä keväänä Allsvenskaniin pudonneeseen HV71:een. Hän kärsi kauden aikana loukkaantumisista ja Ytterell pelasi vain 25 runkosarja- ja seitsemän playoff-ottelua. HV71:n kausi päättyi sarjanousuun takaisin SHL:ään. Elokuussa 2022 hänen sopimuksensa seuran kuitenkin purettiin ja Ytterell siirtyi kaudeksi 2022–2023 vuoden mittaisella sopimuksella edellisenä keväänä puolestaan Allsvenskaniin pudonneeseen Djurgårdens IF:ään.
Laminaatti
thumb|220px|Laminaattipinnoitetun levyn rakenne thumb|220px|Laminaattilattia thumb|220px|Koivuvaneria thumb|220px|Valokuvausfilmiä Laminaatti on useammasta materiaalikerroksesta yhteen liittämällä, laminoimalla aikaansaatu rakenne.
Sanan alkuperä
Sana tulee latinankielen sanasta 'lāmella', ‎joka tarkoittaa pientä, ohutta metallilevyä.
Historia
Laminaatin keksivät Cincinnatissa, Yhdysvalloissa Westinghouse-sähköyhtiön tutkimusinsinöörit Daniel O'Conor ja Herbert Faber vuonna 1913. Materiaali suunniteltiin alun perin sähköeristeeksi korvaamaan aikaisemmin käytetyt silikaattipitoiset mineraalit. Formica-nimellä valmistettu laminaatti koostui aluksi kangaskudosten kerroksista, jotka sidottiin yhteen hartsilla. Myöhemmin sitä alettiin tehdä paksuista paperinpalasista, joita laminoitiin melamiinilla. Näin aikaansaatu kova pinta kestää kuumuutta ja kulutusta, kun taas paperi avasi mahdollisuuksia värien ja kuvioiden painamiseen, joka osoittautui materiaaliyhdistelmän menestyksen avaimeksi.
Komposiittilaminaatteja valmistava Formica-yhtiö aloitti vuonna 1927 koristekuvioiden kopioinnin laminaattiin kivipainantamenetelmällä. 1930-luvulla maailmankuulut taiteilijat ja arkkitehdit huomasivat materiaalin mahdollisuudet ja ottivat sen mukaan modernistisiin ja art deco -tyylisiin sisustuksiin. Toisen maailmansodan jälkeen uudenaikaisten ja edullisten sisustusmateriaalien kysyntä kasvoi. Formica-laminaatin uudet värit ja kuviot olivat suosittuja. Käsite Formica-tuotteet tuli ensimmäisen kerran Euroopan markkinoille vuonna 1946. Vuonna 1950 Serlachius rakennutti Kolhoon puutavaran kyllästämön, ja vuonna 1953 perustettiin IKI-levytehdas. IKI-levystä syntyi puusepän- ja rakennusteollisuuteen käsite, johon liitettiin käsitteet "kova ja kestävä". Nykyisin Formica Group-yhtiöllä on toistakymmentä tuotantolaitosta eri puolilla maailmaa.
Oasis (täsmennyssivu)
Oasis voi tarkoittaa muun muassa seuraavia:
Laminaatti
Eri laminointimateriaalit
Nykyisin laminaatteja voidaan valmistaa eri materiaaleista erilaisiin tarkoituksiin. Materiaaleina voidaan käyttää esimerkiksi erityyppisiä muoveja, laseja tai kartonkeja. Materiaali voi olla sama jokaisessa kerroksessa tai se voi vaihdella haluttujen ominaisuuksien mukaan. Laminointimenetelmät eroavat materiaalien ja laminaatin käyttötarkoituksen mukaan. Tyypillisesti laminointiin liittyy puristuspaine ja kuumennus sekä joskus liima-aine.
Joitakin laminointikohteita:
Laatu
Nimellä laminaatti tarjotaan valtavia määriä erilaisia materiaaleja ja niistä valmistettuja tuotteita. Kuluttajan on vaikea erottaa eri laminaattilaatuja. Laminaatista käytetään monia nimiä, kuten mikrolaminaatti, rullalaminaatti, matalapainelaminaatti, melamiini sekä korkeapainelaminaatti. Laadullisesti paras tuote on korkeapainelaminaatti, joka valmistetaan EN-438 standardin mukaan. Standardi velvoittaa käyttämään valmistuksessa muun muassa riittävää materiaalin paksuutta ja puristuspainetta, jolloin lopputuote vastaa standardin kovia vaatimuksia. Kotimainen IKI-levy on korkeapainelaminaattia.
Valmistus
IKI-levyn korkeapainepuristus tapahtuu 9 Mpa:n paineessa ja 150 °C:n lämpötilassa. Näissä olosuhteissa hartsilla impregnoidut erikoispaperiarkit muuttuvat yhtenäiseksi levyksi. Puristusvaiheen jälkeen ohuet laminaatti-levyn taustat karhennetaan liimattavuuden parantamiseksi. Umpilaminaatiksi kutsutaan yli 3 mm vahvaa laminaattia. Kuviollisessa laminaattilevyssä käytetään kuvioarkin päällä kulutuskestävyyttä lisäävää pintakalvoa. Laminaattilevyn paksuuden määrää runkopapereiden paksuus.
Gainesville (Florida)
Gainesville on kaupunki Floridan osavaltiossa Yhdysvalloissa. Sen väkiluku oli vuoden väestönlaskennassa 124 354. Gainesville on Alachuan piirikunnan hallintokeskus. Kaupunki perustettiin huhtikuussa 1869. Floridan yliopisto sijaitsee Gainesvillessä.
Yliopistokampuksen ja siellä sijaitsevien museoiden ohella Gainesvillen nähtävyyksiä ovat kasvitieteellinen puutarha Kanapaha, valtionpuisto Paynes Prairie Preserve State Park ja kirjailija Marjorie Kinnan Rawlingsin kotitalo läheisessä Cross Creekissä Gainesvillestä kaakkoon.
James Prior
James Michael Leathes Prior, Paroni Prior PC (11. lokakuuta 1927 – 12. joulukuuta 2016 ) oli brittiläinen Konservatiivisen puolueen poliitikko.
Prior opiskeli Charterhouse Schoolissa ja Cambridgen yliopiston Pembroke Collegessa.
Prior tuli valituksi parlamenttiin ensimmäistä kertaa vuonna 1959, ja hän istui siellä yhtämittaisesti vuoteen 1987. Hän toimi maatalousministerinä (1970–1972), työministerinä (1979–1981) ja Pohjois-Irlannin asioiden ministerinä (1981–1984). Hän oli Privy Councilin ja alahuoneen puheenjohtaja vuosina 1972–1974.
Laminaatti
Valmistus
Laminaatin suurimman valmistuskoon määrää käytössä oleva puristin. Suomessa suurimman valmistetun levyaihion maksimipituus on 3 050 mm, joka on yleisin käytetty levypituus. Laminaatin leveys on 1 300 mm. Saatavilla olevat paksuudet ovat 0,7–22 mm.
Suomessa
Formica IKI Kolhon tehdas toimittaa ainoana vastaavana koko Pohjois-Euroopassa tuotteita kotimaahan, Skandinaviaan, Baltiaan ja Venäjälle. Kolho-yhtiöt jatkojalostivat materiaalia paljon IKI-levytehtaan alkuajoista lähtien. Vuonna 2008 Formica IKI Oy keskittyi täysin korkeapainelaminaatin valmistukseen ja jatkojalostusliiketoiminta sekä komponenttien projektikohtainen valmistus siirrettiin Tälli Osakeyhtiölle
Tuloverolaki
Tuloverolaki on Suomessa laki, jonka säännöksillä eduskunta päättää, miten tulonsaajia verotetaan heidän saamastaan tulosta.
Katenaanit
thumb|250px|Esimerkki [2]katenaanista Katenaanit ovat orgaanisia yhdisteitä, joiden rakenteessa on kaksi tai useampi mekaanisesti toisiinsa liittynyttä rengasta. Katenaanit ovat esimerkki supramolekyyleistä. Nimityksen katenaani kehitti yhdysvaltalainen kemisti Edel Wasserman ja hän myös julkaisi ensimmäisen katenaanisynteesin vuonna 1960.
Ominaisuudet ja synteesi
Katenaanit nimetään muodossa [n]katenaani, missä n tarkoittaa katenaanin renkaiden lukumäärää. Esimerkiksi kahdesta sisäkkäisestä renkaasta koostuva katenaani on [2]katenaani ja kolmesta renkaasta koostuva katenaani on [3]katenaani. Merkittävä katenaanien ominaisuus on, että renkaat pystyvät liikkumaan toisiinsa nähden. Liike voi perustua esimerkiksi katenaanin elektronirikkaiden ja elektroniköyhien funktionaalisten ryhmien vuorovaikutukseen, pH:n muutokseen, säteilytykseen, metalli-ionin kompleksoitumiseen ja irtoamiseen molekyylistä tai sähkökemialliseen impulssiin. Katenaaneja tutkitaan esimerkiksi kemiallisina kytkiminä ja molekyylikoneina.
Katenaanien synteesiin on kaksi pääasiallista strategiaa. Näistä ensin käytetyssä avoketjuinen prekursori syntetisoidaan menemään rengasrakenteisen molekyylin läpi ja viimeisessä vaiheessa rengas sulkeutuu kemiallisella reaktiolla. Makrosyklien muodostuminen näin on kuitenkin hyvin epätodennäköistä ja saannot ovat hyvin huonoja. Ranskalainen kemisti Jean-Pierre Sauvage on merkittävästi edistänyt katenaanien synteesiä. Sauvage kehitti niin kutsutun mallinesynteesin. Siinä esimerkiksi metalli-ioni koordinoituu prekursoreihin ja pitää renkaan sulkevat funktionaaliset ryhmät lähellä toisiaan. Nyt rengas voidaan sulkea helposti esimerkiksi alkeenien metateesin avulla. Tämä menetelmä oli yhtenä perusteluna, kun Sauvagelle myönnettiin Nobelin kemian palkinto vuonna 2016
Pohjois-Ossetia-Alania
Pohjois-Ossetia-Alania on Venäjän federaatioon kuuluva tasavalta Pohjois-Kaukasiassa, Venäjän eteläisessä liittopiirissä. Alue käsittää Ossetian pohjoisen osan.
Historia
thumb|left|230px|Alanian alue 900–1100-luvulla (vaalean sinisellä). Mustalla on rajattu Pohjois-Ossetia-Alanian tasavallan nykyalue Venäjällä ja kiistanalainen Etelä-Ossetia Georgiassa. Pohjois-Ossetian asukkaiden esi-isät olivat alaaneja, indoeurooppalaista kieltä puhuvia sotaisia paimentolaisia, jotka asettuivat Kaukasiaan 600-luvulla. 800-luvulle mennessä bysanttilaiset lähetyssaarnaajat olivat käännyttäneet alaanien kuningaskunnan kristinuskoon. Länsi-Alaniaan perustettiin arkkihiippakunta Konstantinopolin patriarkan alaisuuteen. Alania vaurastui silkkitien kaupan ansiosta.
Keskiajalla maan jäi useaan otteeseen valloittajien alaisuuteen. Sen valloittivat mongolit ja tataarit 1200-luvulla. Väki tunnettiin nyt osseetteina. Islaminusko tuli alueelle 1600-luvulla. Krimin kaanikunnan ja osmanien hyökkäykset ajoivat osseetit liittoon Venäjän keisarikunnan kanssa 1700-luvulla. Pohjois-Ossetia oli ensimmäinen Venäjän valtaan joutunut alue Kaukasiassa, vuodesta 1774, ja pääkaupunki Vladikavkaz oli ensimmäinen Venäjän tukikohta alueella. Vuoteen 1806 mennessä koko Ossetia siirtyi Venäjän alaisuuteen.
Alue kehittyi nopeasti. Gruusian sotilastie Tbilisin ja Vladikavkazin välille valmistui 1799. 1800-luvulla rakennettiin rautatie Vladikavkazista Rostoviin. Ensimmäiset osseetinkieliset kirjat painettiin jo 1700-luvun lopulla.
Venäjän lokakuun vallankumouksen jälkeen Pohjois-Ossetiasta tuli osa Venäjän federaatioon kuulunutta lyhytaikaista autonomista Vuoristolaisneuvostotasavaltaa (Го́рская АССР), joka perustettiin 20. tammikuuta 1921. Tämä autonominen tasavalta jaettiin 7. heinäkuuta 1924 Kabardi-Balkariaan, Karatšai-Tšerkessiaan, Tšetšeenien, Inguušien ja Pohjois-Ossetian autonomisiin alueisiin. Autonomisesta alueesta tuli joulukuussa 1936 Venäjän sosialistiseen federatiiviseen neuvostotasavaltaan kuuluva Pohjois-Ossetian autonominen sosialistinen neuvostotasavalta.
Saksalaiset joukot pääsivät toisen maailmansodan aikana myös Pohjois-Ossetiaan. Vladikavkazia kuitenkaan ei pystytty valtaamaan marraskuussa 1942.
Pohjois-Ossetiasta tuli ensimmäinen Venäjän SFNT:n osa, joka julistautui suvereeniksi (20. kesäkuuta 1990). Se on kuitenkin edelleen osa Venäjän federaatiota. Osa osseeteista asui Etelä-Ossetiassa, joka kuului Gruusian sosialistiseen neuvostotasavaltaan. Gruusian itsenäistyttyä vuonna 1991 nimellä Georgia se lakkautti Etelä-Ossetian autonomisen aseman, ja runsaasti osseetteja pakeni rajan yli Pohjois-Ossetiaan. Sadantuhannen osseettipakolaisen virta aiheutti ongelmia etenkin Vladikavkazin esikaupunkipiirin (Prigorodnyi) inguušiväestölle.
Karkottaessaan inguušit Keski-Aasiaan Stalin oli liittänyt vuonna 1944 osan Prigorodnyista Pohjois-Ossetiaan. Vaikka väki sai myöhemmin palata kotiinsa, alue jäi edelleen kuulumaan Pohjois-Ossetiaan. Etelä-Ossetian pakolaisvirran aiheuttaman konfliktin aikana monet inguušit pakenivat Ingušiaan, eikä riitaa tasavaltojen välillä ole vieläkään sovittu. Pohjois-Ossetia on saanut myös osansa Pohjois-Kaukasian kriiseistä, joista verisin tapahtuma oli syyskuun 2004 alussa Beslanin koulukaappaus, jossa sai surmansa 335 siviiliä, monet heistä lapsia.
Maantiede
Pohjois-Ossetia-Alanian rajanaapurit ovat Kabardi-Balkarian tasavalta lännessä, Stavropolin aluepiiri pohjoisessa, Tšetšenian ja Ingušian tasavallat idässä sekä Georgia etelässä. Osan raja-alueesta etelässä muodostaa Georgian kiistanalainen, Venäjän itsenäiseksi tunnustama Etelä-Ossetia.
Tasavallan korkein vuori on 5 034 metriin kohoava Kazbek Georgian rajalla.
Suurin joki on Terek, joka saa alkunsa etelästä Georgian puolelta ja virtaa tasavaltaan poikki luoteeseen Kabardino-Bakardian puolelle, jossa se kääntyy itään. Joki kulkee vielä pohjoisimman Pohjois-Ossetia-Alanian poikki itään ja laskee myöhemmin Kaspianmereen.
Strategista merkitystä on esimerkiksi tieyhteydellä Etelä-Ossetiaan ja Rokin tunnelilla, jotka Venäjä on korjauttanut.
Talous
Pohjois-Ossetia-Alania tuotti Venäjän tilastokeskus Rosstatin mukaan vuonna 2010 yhteensä 74,84 miljardin ruplan osuuden eli 0,20 % Venäjän federaation BKT:stä. Jokaista tasavallan asukasta kohti jaettuna tämä on 105 000 ruplaa eli noin 2 572 euroa. Tämä on 40 % Venäjän keskiarvotasosta, eli tasavalta ei ole kovin tuottava alue Venäjän BKT:n kannalta katsottuna. Alue oli kuitenkin toiseksi tuottavin Pohjois-Kaukasian federaatiopiirin seitsemästä alueesta, joka oli BKT-tuottavuudeltaan maan matalin.
Väestö
Pohjois-Ossetia-Alaniassa asui vuoden 2010 väestönlaskennan mukaan 712 980 henkeä. Virallisia kieliä ovat osseetti ja venäjä.
Etninen jakauma
Vuonna 2002 Pohjois-Ossetia-Alanian väestöstä oli osseetteja 445 310 (62,70 prosenttia), venäläisiä 164 734 (23,19 prosenttia), inguušeja 21 442 (3,02 prosenttia), armenialaisia 17 147 (2,41 prosenttia), kumykkeja 12 659 (1,78 prosenttia) ja georgialaisia 10 803 (1,52 prosenttia).
Osseetit ja venäläiset ovat pääasiassa ortodoksikristittyjä, mutta osa osseeteista sekä suurin osa inguušeista ja kumykeista on muslimeita.
Uskonto
Vuonna 2012 julkaistun, Venäjän uskontoja laajasti kartoittaneen, haastatteluihin pohjautuvan Arena-tutkimuksen mukaan Pohjois-Ossetia-Alanian väestöstä oli:
Arena-kyselytutkimuksen perusteella Pohjois-Ossetia-Alanian väestössä on keskimääräistä enemmän (49 %) Venäjän ortodoksiseen kirkkoon kuuluvia ortodoksikristittyjä, kyselyn antama maan keskiarvo oli 41 %. Poikkeuksellisen suuri osuus väestöstä (29 %) ilmoitti kannattavansa perinneuskontoa (maan keskiarvo 1,2 %). Myös pääsuuntauksiin kuulumattomia kristittyjä oli tavanomaista enemmän.
Hallinnollinen jako
Pohjois-Ossetiassa on Vladikavkazin kaupunkipiirin lisäksi kahdeksan muuta kunnallispiiriä, jotka edelleen jakautuvat kuntiin (piirin perässä piirikeskuksena toimiva kaupunki):
Pierre Laclède
Saint Louisin Laclede Avenue, Laclede Countyn piirikunta ja Laclede Landing, jossa on turismia ja viihdettä, ovat saaneet nimensä Perre Laclèden mukaan. thumb|240px|left|Lacledes Landing Boulevard [[Saint Louisissa]]
Talousarvio
Talousarvio eli budjetti (ruotsiksi budget) on yrityksen tai muun talousyksikön lyhyen tähtäimen taloussuunnitelma.
Budjettikausi eli varainhoitokausi on yleensä vuoden pituinen, mutta se ei aina vastaa kalenterivuotta. Myös yksityishenkilöt, kotitaloudet ja yritykset voivat tehdä budjetteja. Rahan varaamista tiettyihin tarkoituksiin kutsutaan budjetoinniksi.
Kansantaloustieteessä budjettirajoite on tulojen tai varallisuuden asettama rajoite kulutusmenoille tai muulle rahankäytölle.
Sanan alkuperästä
Termi "budjetti" juontuu ranskan kielen sanasta bougette ja se tarkoitti alun perin salkkua (eng. purse), jossa Yhdistyneen kuningaskunnan pääministeri toi valtion varainhoitoa koskevan suunnitelmansa parlamenttiin.
Ali- ja ylijäämä
Alijäämä tarkoittaa, että budjetin rahoitustavoitteista on jääty ja kirjanpito on miinuksella eli talous on tappiollista. Ylijäämä tarkoittaa, että budjetin rahoitusarvio on ylittynyt ja käytössä onkin odotettua enemmän varantoja. Toiminta on tällöin voitollista.
Valtion budjetin laadinta
Suomessa valtion budjetin laadinta alkaa tammikuussa, kun ministeriöiden kehysehdotukset saapuvat valtiovarainministeriöön. Valtiovarainministeriössä kootaan seuraavia vuosia koskevat valtiontalouden kehykset, jotka hallitus hyväksyy maalis-huhtikuussa osana julkisen talouden suunnitelmaa. Valtiovarainministeriön kannanoton pohjalta valtiovarainministeri käy asianomaisten ministereiden kanssa ministeriöittäin neuvottelukierroksen. Neuvottelukierroksen jälkeen budjettia käydään läpi elokuussa budjettiriihessä, joka kestää nykyisin pari arkipäivää. Budjettiriihessä hallitus hyväksyy talousarvioesityksen sisällön. Valtiovarainministeriö viimeistelee hallituksen talousarvioesityksen, jonka jälkeen se esitellään valtioneuvoston yleisistunnolle. Eduskunta saa ehdotuksen tarkasteltavakseen syysistuntokaudella ja hyväksyy talousarvion joulukuussa valtiovarainvaliokunnan mietinnön jälkeen. Lisätalousarvio annetaan tarvittaessa.
Jakovara
Suomessa budjettineuvotteluiden yhteydessä jakovaralla tarkoitetaan julkisen talouden liikkumavaraa. Sillä viitataan budjetin osaan, joka ei ole sidottu aikaisemmin sovittuihin tai muutoin pakollisiksi katsottuihin menoihin. Käsitteen jakovara käyttö suomalaisessa talouspoliittisessa keskustelussa yleistyi ennen maaliskuun 2007 eduskuntavaaleja, jolloin julkisuudessa keskusteltiin siitä, kuinka paljon julkisen sektorin menoja olisi vara lisätä ja kuinka paljon veroja keventää.
Termiä jakovara käytetään myös työmarkkinaneuvotteluissa. Tällöin tarkoitetaan sitä, kuinka suuret palkankorotukset ovat mahdollisia palkansaajien tai työnantajien näkökulmasta ilman että talouden kehitys vaarantuu.
Glux-en-Glenne
Glux-en-Glenne on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen alkulähteillä, noin 19 kilometriä Château-Chinon (Ville)’n kaupungista kaakkoon.
Korkealla ylängöllä olevaa kuntaa ympäröi kolme Morvanin korkeimpia huippuja: Mont Beuvrayn (820 m), Mont Prénelayn (855 m) ja Haut Folinin (902 m). Mont Beuvrayn vuorella sijaitsee Bibracte, joka oli yksi merkittävimmistä Gallian oppidumeista eli linnoitetuista asutuksista. Arkeologisissa kaivauksissa löytyneet esineet ovat näytteillä paikallisessa museossa. Musée de Bibracte on ranskalaisen arkkitehdin Pierre-Louis Falocin suunnittelema. Mont Beuvray ulottuu Glux-en-Glennen kunnan lisäksi kahden muun kunnan alueelle.
Kunta on osa Morvanin luonnonpuistoa (Parc naturel régional du Morvan).
pienoiskuva|keski|600px|[[Yonne (joki)|Yonnejoen alkulähteet]]
Kaappari (elokuva)
thumb|Kuvauksissa käytetty Le Caravelle Clubin Caravelle III -lentokone maalattuna Finnairin väreihin. Kaappari on vuonna 2013 ensi-iltansa saanut Aleksi Mäkelän ohjaama suomalainen elokuva. Se perustuu vuoden 1978 Oulun lentokonekaappaukseen, jossa liikemies Aarno Lamminparras kaappasi aseella uhaten Oulusta Helsinkiin matkalla olleen Finnairin Caravelle-lentokoneen matkustajineen ja miehistöineen. Elokuvan ensi-ilta oli 18. tammikuuta 2013. Elokuvassa käytetään ruotsalaisen Le Caravelle -klubin omistamaa Caravelle-lentokonetta, joka on maalattu Finnairin väreihin.
Juoni
Bisneksissään epäonnistunut oululainen liikemies Aarno Lamminparras on hankalan paikan edessä: Lamminpartaan maine on tahriintunut liiketoimien epäonnistumisten myötä ja hän on hyvin katkera koko yhteiskunnalle. Pitkä avioliitto on rakoilemassa sekin vaimon kyllästyttyä miehensä vuoristoratamaiseen tunne-elämään ja viime aikojen toivottomaan lamaantumiseen. Aarno on menettänyt kiinnostuksensa kaikkeen. Vaimonsa puoliksi pakottamana Aarno lähtee kuitenkin työnhakumatkalle Helsinkiin, tarkoituksenaan aloittaa uusi elämä mutta päätyykin kaappaamaan lentokoneen.
French Stewart
Milton French Stewart (s. 20. helmikuuta 1964 Albuquerque, New Mexico) on yhdysvaltalainen näyttelijä, joka on tullut tunnetuksi Harry Solomonina sarjassa Kolmas kivi auringosta. Stewart on kuitenkin esiintynyt monessa elokuvassa.
Stewart on näytellyt muun muassa elokuvissa Tähtiportti (1994) ja Yksin kotona 4 (2002). Hän on myös antanut äänensä Ikarokselle animaatiosarjassa Herkules.
John Jameson
Elokuvat
Daniel Gillies esittää John Jamesonia elokuvassa Spider-Man 2 – Hämähäkkimies 2.
Animaatiosarja
thumb|left|John Jameson melkein symbiootin peitossa Hämähäkkimiehen animaatiosarjassa John Jamesonin esiintyy pienessä roolissa Hämähäkkimies-animaatiosarjassa "Avaruuden asukas" -jaksossa ja hänen päätehtävänään oli tuoda Venomin symbiootti maahan (ei tarkoituksella).
Äänenä Michael Horton.
Esri
Esri on yhdysvaltalainen paikkatietoratkaisuiden toimittaja. Esri Inc. on perustettu vuonna 1969. Yhtiö on yksityisessä omistuksessa ja sillä oli vuonna 2006 noin 3 100 työntekijää maailmanlaajuisesti ja sen ohjelmistoja käytetään yli 200 maassa. Esrin liikevaihto oli vuonna 2005 611 miljoonaa dollaria ja yhtiö käytti liikevaihdostaan noin 20 prosenttia tuotekehitykseen.
Esrin paikkatietoratkaisuja käytetään maailmanlaajuisesti useimmilla toimialoilla sekä yksityisissä että julkisissa organisaatioissa. Suomessa esimerkiksi Liikennevirasto, Geologian tutkimuskeskus, Suomen ympäristökeskus, Puolustusvoimat, useat oppilaitokset, kunnat, metsäalan organisaatiot sekä kaupan alan yritykset hyödyntävät Esrin paikkatieto-ohjelmistoja toiminnassaan.
Järvelä
Järvelä on Kärkölän kunnan kuntakeskus ja selvästi suurin taajama. Taajamassa asui vuoden 2021 lopulla noin 2 569 asukasta. Tilastokeskuksen määrittelemänä tilastollisena taajamana Järvelä kattaa myös Kärkölän kirkonkylän.
Esri
Esrin tuotteisiin kuuluu muun muassa ArcGIS-tuoteperhe.
Järvelä
Taajama sijaitsee Lahden ja Riihimäen välisen rautatien varrella ja maanteitse kantatien 54 ja seututien 295 risteyksessä. Kaikki Lahti–Riihimäki-välin taajamajunat pysähtyvät Järvelän rautatieasemalla.
Néa Erythraía
Néa Erythraía on Kreikan kaupunki sekä samanniminen Kifisián kunnan kunnallisyksikkö (Δημοτική Ενότητα Νέας Ερυθραίας, Dimotikí Enótita Néas Erythraías) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 17 379 (vuonna 2011).
Néa Erythraía sijaitsee noin 15 kilometriä Ateenan keskustasta koilliseen. Kaupungin nimi, ”Uusi Erythraia”, viittaa Vähässä-Aasiassa sijainneeseen Erythrain kaupunkiin. Néa Erythraía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kifisián kuntaan yhdessä Ekálin kanssa, jolloin se muuttui uuden kunnan kunnallisyksiköksi.
Amy Mbacke Thiam
Amy Mbacke Thiam (s. 10. marraskuuta 1976) on senegalilainen juoksija ja maailmanmestari, päämatkanaan 400 metriä.
Amy Mbacke Thiam oli mukana aikuisten arvokisoissa jo 1999 Sevillan MM-kisoissa, joissa hän karsiutui välierissä. Samoin kävi myös 2000 Sydneyn olympialaisissa.
Kuitenkin seuraavana vuonna, 2001 Edmontonin MM-kisoissa Thiam voitti kultamitalin maansa uudella ennätysajalla ja silloisella maailman kauden kärkiajalla 49,86. Kaksi vuotta myöhemmin Pariisin MM-kisoissa hän saavutti pronssia voiton mennessä Meksikon Ana Guevaralle.
From Nothin’ to Somethin’
From Nothin’ to Somethin’ on rap-artisti Fabolouksen neljäs studioalbumi. Albumi julkaistiin Britanniassa 11. kesäkuuta 2007 ja Yhdysvalloissa päivää myöhemmin.
Amy Mbacke Thiam
Ateenan olympialaisissa 2004 Thiamin kisataival kuitenkin katkesi jo alkueriin. 2005 Helsingin MM-kisoissa hän pääsi loppukilpailuun, mutta jäi kahdeksanneksi. Osakan MM-kisoissa 2007 hän karsiutui jo alkuerissä ajalla 54,31.
From Nothin’ to Somethin’
Taustatietoa
Albumi sijoittui ilmestymisviikollaan Billboard 200 -listan kakkossijalle ja Top R&B/Hip-Hop Albums -listan ykköspaikalle. Albumia myytiin ensimmäisellä viikolla ilmestymisestään 159 000 kappaletta ja nyt albumia on myyty maailmanlaajuisesti 542 000 kappaletta. Albumi on myynyt myös kultaa.
Amy Mbacke Thiam
Syyskuussa 2007 Senegalin yleisurheiluliitto langetti Thiamille vuoden kilpailukiellon sopimattomista kommenteista Osakan MM-kisoissa. Kilpailukielto esti hänen osallistumisensa Pekingin olympialaisiin 2008. Berliinin MM-kisoissa 2009 hän karsiutui välierissä ajalla 51,70.
Maailmanmestaruudesta huolimatta Thiam ei ole olympialaisissa kertaakaan saanut mitalin eikä myöskään koskaan selvinnyt finaaliin, hänen parhaakseen jäi 12 sija Sydneyssä vuonna 2000.
Eläinlääketiede
thumb|[[Eläinlääkäri poistamassa tikkejä kissan naamasta.]] Eläinlääketiede on lääketieteen haara, jonka alaan kuuluvat eläinten, erityisesti tuotanto- ja seuraeläinten, sairauksien hoito ja ehkäisy sekä eläinkunnasta saatavien elintarvikkeiden valvonta. Yleislääketieteen kannalta eläinlääketieteen tärkeimpiä tutkimuskohteita ovat vertaileva lääketiede ja eläimistä ihmisiin tarttuvien sairauksien eli zoonoosien torjunta sekä elintarvikehygienia.
Eläinlääketieteen alkamista ei voida määrittää. Niin kauan kuin ihminen on pitänyt kotieläimiä, on varmaankin niiden tapaturmia hoidettu, loisia häädetty ja on annettu synnytysavustusta. Anatomia on tunnettu pitkään melko hyvin, onhan eläimiä teurastettu kivikaudesta lähtien.
Elintarviketuotannon ja hevostenkäytön turvaamiseksi eläinlääketiedettä on opetettu jo muinaisessa Egyptissä, Kreikassa ja Kiinassa. Vanhimmat eurooppalaiset eläinlääketieteelliset tiedekunnat ovat 250 vuotta vanhoja. Eläinlääketieteessä keskityttiin pitkään maatalouden hyötyeläinten hoitamiseen ja niiden kautta elintarvikehygieniaan. Vasta muutaman kymmenen vuoden ajan lemmikki- ja harraste-eläinten hoito on lisääntynyt voimakkaasti. Nykyaikaisilla vastaanotoilla on käytössä röntgen- ja ultraäänilaitteita, tehdään säännöllisesti leikkauksia, tutkitaan näytteitä ja hoidetaan eläimiä hyvin monipuolisesti.
Eläinlääketiede Suomessa
Eläinlääketieteen opetusta ei Suomessa ole ollut kuin vasta muutaman kymmenen vuoden ajan. Ennen omaa eläinlääketieteellistä koulutusta eläinlääkäriksi opiskeltiin ulkomailla, erityisesti Saksassa, Ruotsissa ja Virossa. Eläinlääketieteellinen korkeakoulu perustettiin vuonna 1945, mutta tutkintoa ei vielä tuolloin voinut suorittaa kokonaisuudessaan Suomessa, vaan yleisopintojen jälkeen kliiniset opiskelut suoritettiin yleensä Tukholmassa tai Oslossa. Vuonna 1962 eläinlääketieteen opintonsa aloittaneet olivat ensimmäiset kokonaan Suomessa opiskelunsa suorittaneet eläinlääketieteen lisensiaatit. Eläinlääketieteellinen korkeakoulu liitettiin Helsingin yliopistoon vuonna 1995 ja on nykyisin yksi sen tiedekunnista: eläinlääketieteellinen tiedekunta.
Suomessa voi perusopintojen jälkeen myös erikoistua eläinlääketieteen eri aloille. Ammatillisena jatkotutkintona voi suorittaa erikoiseläinlääkärin tutkinnon. Laillistettu eläinlääkäri voi erikoistua elintarviketuotannon hygieniaan, hevossairauksiin, pieneläinsairauksiin, tarttuviin eläintauteihin, tuotantoeläinten terveyden- ja sairaudenhoitoon sekä ympäristöterveydenhuoltoon.
Valmistuneiden yleisimpiä ammattinimikkeitä työelämässä ovat eläinlääkäri, klinikkaeläinlääkäri, kaupungineläinlääkäri, kunnaneläinlääkäri ja valvontaeläinlääkäri. Työpaikat ovat tavallisimmin kunnissa ja yrityksissä.
Puolustusvoimissa toimi 1990-luvulle asti Eläinlääkintäkoulu (ElLääkK).
Kolekystokiniini
Kolekystokiniini (CCK; kr. chole 'sappi', cysto 'rakko', kinin 'liikuttaa') on ruoansulatuksen peptidihormoni, jota erittyy ohutsuolen alkuosan, pohjukaissuolen, limakalvon enteroendokriinisoluista. Kolekystokiniinin vaikutuksesta sappirakko supistuu, jolloin väkevä rakkosappi laskee sapenjohdinta pitkin ohutsuoleen. Kolekystokiniini stimuloi myös haiman ruoansulatusentsyymien erittämistä.
Kolekystokiniinistä käytetään joskus vanhahtavaa nimitystä pankreotsymiini puhuttaessa hormonin vaikutuksista haimaan. Kolekystokiniini stimuloi haiman asinaarisolujen entsyymineritystä sekä suoraan sitoutumalla CCK-reseptoreihin, että epäsuorasti aktivoimalla parasympaattista hermostoa, josta vapautuva asetyylikoliini stimuloi asinaarisoluja.
Kolekystokiniinia erittyy, kun mahalaukusta saapuu ruokasulaa ohutsuoleen. Erityisesti rasvat, mutta myös peptidit ja aminohapot, lisäävät kolekystokiniinin eritystä. Lisäksi pohjukaissuolen limakalvon ja haiman soluista erittyy kolekystokiniinia vapauttavia tekijöitä, jotka saattavat osallistua erityksen säätelyyn.
Kolekystokiniinin CAS-numero on 9011-97-6.
José Martin Meolans
thumb|José Martin Meolans vuonna 2012.
José Martin Meolans (s. 22. kesäkuuta 1978) on argentiinalainen kilpauimari. Hän on syntynyt Córdobassa ja varttunut Buenos Airesissa. Seuratasolla hän edustaa argentiinalaista Academia Natacion Gabriel Taborinia. Hänen valmentajanaan toimii Orlando Moccagatta.
Intifada
Intifada (, pois ravistelu) on arabiankielinen termi kansannousulle. Länsimaissa termillä viitataan yleensä palestiinalaisten kansannousuihin Israelia vastaan:
Maccabi Petah Tikva FC
Maccabi Avshalom Ironi Petah Tikva Football Club on jalkapalloseura Petah Tikvan kaupungista. Seura pelasi kaudella 2018–19 Israelin pääsarjassa Ligat ha’Alissa. Petah Tikvalla on kaksi Israelin Cupin voittoa vuosilta 1935 ja 1952.
Neuvostoliiton presidentti
Neuvostoliiton presidentti oli Neuvostoliiton valtionpäämies 15. maaliskuuta 1990 ja 25. joulukuuta 1991 välillä. Mihail Gorbatšov oli ainoa viran haltija ja samanaikaisesti Neuvostoliiton kommunistisen puolueen pääsihteeri. Hän erosi pääsihteerin virasta vuoden 1991 Neuvostoliiton vallankaappausyrityksen jälkeen.
Maan johtaja oli ennen presidenttiä Neuvostoliiton korkeimman neuvoston presidiumin puheenjohtaja.
Neuvostoliiton varapresidenttinä toimi Gennadi Janajev vallankaappausyritykseen asti. Janajev johti vallankaappausta ja toimikin virkaatekevänä presidenttinä kolme päivää. Kun vallankaappaus oli kukistettu, Janajev pidätettiin.
Mynämäki
Mynämäki on Suomen kunta, joka sijaitsee Varsinais-Suomen maakunnassa. Kunnassa asuu 0 ihmistä ja sen pinta-ala on 0 km², josta 0 km² on vesistöjä. Väestötiheys on 0 asukasta/km².
Mynämäen naapurikunnat ovat Aura, Eura, Laitila, Masku, Naantali (meritse), Nousiainen, Pöytyä, Rusko, Taivassalo (meritse), Turku ja Vehmaa.
Kylät
vasen|pienoiskuva|Kartta Mynämäen kuntaliitoksista. Karjala liittyi Mynämäkeen 1977 ja Mietoinen 2007.
Mietoinen
Aarlahti, Antikkala, Haijainen, Harainen, Heikkilä, Hietamäki, Hiippavuori, Hiivola, Hirmuinen, Hämäläinen, Kaivattula, Kaskinen, Katavainen, Karkoinen, Kaukurla, Kaulakko, Kauvainen, Kivivuori, Koivisto, Kumiruona, Kuneinen, Kurina, Kuuskorpi, Laukola, Lehtinen, Leinakkala, Mannuinen, Mietoinen, Nummi, Orkovakkinen, Palokylä, Pursila, Pyhe, Pyhäranta, Rantavakkinen, Raukkaa, Rauvola, Ravea, Runoinen, Ruonkallio, Saari, Soukko, Sukoinen, Sydänperä, Tavastila, Telkinmäki, Tervoinen, Tiirola, Tuokila, Uhlu, Valaskallio, Vähäkylä.
pienoiskuva|100px|Mynämäen vanha vaakuna
Mynämäki
Aakula, Asema, Haapainen, Haloila, Halso, Huoli, Hurula, Ihalainen, Jutila, Juva, Kalela, Karhula, Karjakoski, Kasurla, Kattelus, Keijainen, Kintikkala, Kivikylä, Kivistönmäki, Korvensuu, Kukola, Kälälä, Laavainen, Lankkinen, Lemmettylä, Lepistö, Liuskallio, Majalainen, Maunula, Mielismäki, Munnuinen, Munttinen, Mustila, Myllykylä, Mäenkylä, Nakkila, Neuvoinen, Nihattula, Nihdeinen, Nukkila, Nuuskala, Pahikkala, Palolainen, Parsila, Pellilä, Perpoinen, Pursinen, Rahkola, Raimela, Ruotsinmäki, Ruutila, Seppälä, Sunila, Suorsala, Tammisto, Tapaninen, Tarvainen, Tiuvainen, Tursunperä, Vallainen, Vihtamäki, Värräinen
Lepistön kartta vuodelta 1687 maanmittari Olof Mörtin tekemä.
Karjala
Haankylä, Haanperä, Kalela, Karjala, Karppinen, Ketelinen, Laajoki, Lemmi, Sairinen, Salavainen, Suojoki, Suutila, Tallola, Vehmalainen, Vuoloinen
pienoiskuva|oikea|245px|Mynämäen kirkko
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
Vuoden 2017 lopussa Mynämäessä oli 7 838 asukasta, joista 5 079 asui taajamissa, 2 667 haja-asutusalueilla ja 92:n asuinpaikat eivät olleet tiedossa. Mynämäen taajama-aste on 65,6 %. Mynämäen taajamaväestö jakautuu kolmen eri taajaman kesken :
Kunnan keskustaajama on lihavoitu.
Koulut
Mynämäen suurin koulu on Laurin koulu, joka sijaitsee Mynämäen keskustassa. Opetusta on luokille 1–9. Koulussa on noin 650 oppilasta ja 50 opetushenkilöä. Laurin koulussa voi oppia kuutta eri kieltä; pakollisina englantia ja ruotsia, valinnaisina espanjaa, ranskaa, saksaa, venäjää ja italiaa. Kunta osallistuu valtakunnalliseen vieraiden kielten opetuksen kehittämishankkeeseen Kielitivoliin. Laurin koulu koordinoi hanketta kunnassa. Lisäksi koululla on kerhotoimintaa, esimerkiksi bändejä. Kunnan muut koulut ovat Aseman, Karjalan, Pyhän, sekä Tavastilan koulu. Kunta tarjoaa myös toisen asteen opetusta Mynämäen lukiossa ja Mynämäen Käsi- ja taideteollisuusopistossa.
Nähtävyyksiä ja museoita
Kunnan alueella on useita pienimuotoisia nähtävyyksiä. Kenties huomattavimmat niistä ovat kunnan kolme kirkkoa. Keskustaajamassa sijaitsevat Mynämäen kirkko ja Mietoisten kirkko ovat keskiajalla rakennettuja kivikirkkoja, Karjalan puukirkko on puolestaan 1800-luvulta. Kunnassa on myös useita pieniä museoita. Karjalan kotiseutumuseo sijaitsee Karjalankyläntien varrella, Laajoella sijaitsee kylämuseo Vihtorin tupa ja Mietoisten keskustassa sijaitsee Maunu II Tavastin kotitilalle perustettu Tavastilan kotiseutumuseo.
Yksi tärkeimmistä museo- ja kulttuuriympäristöalueista kunnassa on rakennussuojelulain nojalla suojeltu kulttuurihistoriallisesti arvokas Korvensuun voimalaitosalue ja Korvensuun voimalaitos- ja konepajamuseo, joka sijaitsee Laajoen ja Suuren Postitien yhtymäkohdassa. Alueen rakennuksiin kuuluu vanha vesivoimalaitosrakennus ja sen kanavarakenteet sekä useita muita rakennuksia, kuten konepaja, maalariverstas, asuinrakennus, kellari sekä talli ja puuvaja. Lounais-Suomen Sähkö Oy hankki 1900-luvun alussa perustetun tehdasalueen omistukseensa vuonna 1937, jonka jälkeen yhtiön uusima vesivoimalaitos oli käytössä vuoteen 1993. Aluetta ovat sen jälkeen kehittäneet museona kunta, kotiseutuyhdistys, maakuntamuseo ja yksityishenkilöt. Konepajan tiloissa toimivassa museossa on muun muassa näytteillä tehtailija Frans Lindströmin rakennuttama ensimmäinen Suomessa valmistettu auto mallia Korvensuu 1913. Se valmistettiin Korvensuun konepajalla vuonna 1913.
Mynämäen arvokkain luonnonnähtävyys on Kurjenrahkan kansallispuisto. Mynämäki on yksi niistä seitsemästä kunnasta, jonka raja kulkee kansallispuistossa sijaitsevan Kuhankuonon eli seitsemän kunnan rajapyykin kautta. Kuhankuono on Mynämäen itäisin piste.
Uskonnolliset yhteisöt
pienoiskuva|180px|Mietoisten kirkkoVuoden 2018 aluejaon mukaan Mynämäessä on seuraavat Suomen evankelis-luterilaisen kirkon seurakunnat :
Kirkon sisäisistä herätysliikkeistä vaikuttaa paikkakunnalla ainakin evankelisuus. Suomen ortodoksisen kirkon seurakunnista Mynämäen alueella toimii Turun ortodoksinen seurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Mynämäen kunnan nykyisellä alueella :
Mynämäkeläisiä merkkihenkilöitä
Magnus II Tavast tai Magnus Olai (Maunu Olavinpoika) toimi Suomen piispana 1412–1450. Hän oli Suomen keskiajan huomattavin katolinen piispa, ja hän toimi kirkon johtotehtävien lisäksi myös politiikassa, mm. kuningas Eerik Pommerilaisen kanslerina. Hänet on haudattu Turun tuomiokirkkoon. Maunu II Tavastin syntymäkoti, Tavastilan kotiseutumuseo, sijaitsee keskiaikaisen Alasjoen kartanon mailla Mynämäessä.
Juslenius toimi Turun akatemian heprean ja kreikan sekä teologian professorina. Hän ylisti Suomea ja sen ikivanhaa sivistystä väitöskirjassaan Aboa vetus et nova (Vanha ja uusi Turku). Juslenius valittiin vuonna 1734 Porvoon piispaksi ja vuonna 1744 Skaran piispaksi. Hänen tunnetuin teoksensa on suomi–ruotsi–latina-sanakirja, jonka 16 000 sanaa on järjestetty pääkielen, suomen mukaan.